УЛААНБААТАР ХОТЫН ЗАХИРАГЧИЙН АЖЛЫН АЛБА

ИЛТГЭХ ХУУДАС

2016 оны 04 дүгээр сарын 15

**Нийтийн эзэмшлийн гудамжны зам талбай, орон сууц,**

**гэр хорооллын гэрэлтүүлгийн ажлын талаар**

Нийтийн үйлчилгээний Улаанбаатар нэгтгэл 2016 оны тооллогоор нийт 10921 ширхэг гэрэлтүүлгийн шон, 16218 ширхэг гэрэлтүүлэгчийг ашиглалт, засвар үйлчилгээг хариуцан ажиллаж байна.

Гэрэлтүүлгийн асалт 2016 оны 04 сарын 13-ны байдлаар 91,2%-тай буюу 1423 гэрэлтүүлэгч асаагүй байна. Гэрэлтүүлгийн асалт 100%-тай дүүрэг байхгүй.

Баянгол дүүргийн 2138 гэрэлтүүлгээс 477 гэрэлтүүлэг асаагүй, асалт 77,6%-тай байгаа нь “Хангалтгүй” үнэлгээтэй байна.

**Дүгнэлт**: Хангамжийн алба материал сэлбэг хэрэгслийг цаг тухайд нь авч өгөөгүй, 2016 он гарсаар ямар ч гэрэлтүүлгийн сэлбэг хэрэгсэл материал аваагүйгээс нийтийн эзэмшлийн гэрэлтүүлгийн асалтын хувь буурсан байна. Иймд НҮ УБН ОНӨААТҮГ гэрэлтүүлгийн ашиглалт, засвар үйлчилгээ хариуцсан байгууллагуудыг сэлбэг материалаар хангах ажлыг яаралтай зохион байгуулах шаардлагатай байна.

Хан-уул дүүргийн 3315 гэрэлтүүлгээс 640 гэрэлтүүлэгч асаагүй.

Цагаан хаалганы тойргоос Нисэхийн товчоо хүртэлх замын гэрэлтүүлэгч суурилуулах ажлыг НАЗГ-ын захиалгаар “Эйч Кей Би” ХХК хийж гүйцэтгэн 2015 онд комисс ажилласан боловч одоог хүртэл гэрэлтүүлгийн тэжээлийн асуудлыг шийдвэрлээгүйгээс тус зам дээр суурилагдсан 412 гэрэлтүүлэгч асаагүй байна. Өлзийтийн замын 203 гэрэлтүүлэгч суурилуулах ажлыг НАЗГ-ын захиалгаар “Өндөр буянт” ХХК хийж гүйцэтгэснээс 128 ширхэг гэрэлтүүлэгч тэжээлд холбогдоогүй, асахгүй байна. “Их Монгол”-ын гудамжинд замын шинэчлэлтийн ажил хийгдэж байгаагаас 78 ширхэг гэрэлтүүлэгч асахгүй байна. Дээрх шалтгаанаар Хан-Уул дүүргийн гэрэлтүүлгийн асалт 81,0%-тай, доогуур үзүүлэлттэй гарсан байна.

**Дүгнэлт:** Тус замуудын гэрэлтүүлгийн тэжээлийн асуудлыг НАЗГ-аар шийдвэрлүүлэх

Баянзүрх дүүргийн 3274 гэрэлтүүлгээс 286 гэрэлтүүлэгч асаагүй, асалт 91,2%-тай

Дүнжингаравын авто замын гэрэлтүүлгийн ажлыг НАЗГ-ын захиалгаар “Хан-Суун Зам” ХХК-ын суурилуулсан. Гэрэлтүүлэгийн ажлын комисс 2015 онд ажилласан. Өнөөгийн байдлаар 260 ширхэг гэрэлтүүлэгч асахгүй байна.

**Дүгнэлт:** 1**.**Тус замын гэрэлтүүлгийг бүрэн асааж, замын гэрэлтүүлэгт зарцуулсан эрчим хүчний зардал болох 13,8 сая төгрөгийг УБЦТС ХК-ны Баянзүрх ХҮТ-д шилжүүлүүлж, гэрэлтүүлгийг асаах асуудлыг НАЗГ-аар шийдвэрлүүлэх

Сүхбаатар дүүргийн хариуцсан 3183 гэрэлтүүлэгчээс 85 гэрэлтүүлэгч асаагүй, асалт 97,3%-тай байна. Үүнээс Сэлхийн замд 45 гэрэлтүүлэгч асахгүй байгаа нь НАЗГ-ын захиалгаар “Экспресс зам” ХХК-ийн угсарсан гэрэлтүүлэгтээ баталгаат хугацаандаа засвар үйлчилгээ хийхгүй байгаатай холбоотой байна.

**Дүгнэлт:** НАЗГ-тай ажлаа уялдуулж Сэлхийн замын гэрэлтүүлгийг бүрэн асаах

СХД-ийн дүүргийн 2745 гэрэлтүүлэгчээс 107 гэрэлтүүлэгч асахгүй, 96,1%-тай байлаа.ЧД-ийн 1563 гэрэлтүүлэгчээс 28 гэрэлтүүлэгч асахгүй 98,2% асалттай байна.

**Дүгнэлт**: НҮУБН ОНӨААТҮГ сэлбэг материалаар хангах ажлыг яаралтай зохион байгуулах

ЗӨВЛӨМЖ:

* НҮУБН ОНӨААТҮГ нь Баруун салбарт шаардлагатай байгаа 15 м-ийн өндөртэй гэрэлтүүлгийн шонд ажиллах автовышкаар хангах
* Гэрэлтүүлгийн ашиглалт засвар үйлчилгээ хариуцах аж ахуйн нэгж, байгууллагуудтай “2016 онд хамтран ажиллах гэрээ” хийгдээгүйгээс он гарсаар санхүүжилт хийгдээгүй байна.Гэрээг хуулийн дагуу хийж, гэрэлтүүлгийн ашиглалт, засвар үйлчилгээ хариуцсан байгууллагуудад санхүүжилтийг олгох ажилд хяналт тавин ажиллах
* Гэрэлтүүлгийн ашиглалт, засвар үйлчилгээ хариуцсан байгууллагуудад 2015 оны 292,7 сая төгрөгний санхүүжилтийг олгож өр авлагыг барагдуулсан байдалд хяналт тавих

ХЯНАЖ ТАНИЛЦСАН:

ҮЙЛ АЖИЛЛАГААНЫ МОНИТОРИНГИЙН

ХЭЛТСИЙН ДАРГА Ц.РЭГЗЭДМАА

.... оны .... дугаар сарын .....

БОЛОВСРУУЛСАН:

ҮЙЛ АЖИЛЛАГААНЫ МОНИТОРИНГИЙН

ХЭЛТСИЙН ДЭД БҮТЦИЙН МОНИТОРИНГ

ХАРИУЦСАН МЭРГЭЖИЛТЭН: Б.ЭРДЭНЭБАТ

ЗӨВЛӨМЖ ХҮЛЭЭН АВСАН:

ИНЖЕНЕРИЙН БАЙГУУЛАМЖИЙН

ХЭЛТСИЙН ДАРГА Б.ЭНХБАЯР